Ego Christianus archipresbiter Duismi. Notum facio presentibus et futuris quod in presencia mea constitutus Gaufridus de Bremur miles recognovit quod ipse dederat Deo et ecclesie Quintiaci in perpetuam elemosinam si quid iuris habebat in decima de Campo de Vileirs sito in territorio grangie de Semont quam decimam iure hereditario se possidere dicebat. Quitavit etiam fratribus dicte ecclesie universas querelas quascumque erga ipsos habuerat vel habebat sive pro pratis vel terris vel rebus quibuscumque aliis vel ratione feodi vel alicuius proprietatis vel cause cuiuscumque. Hoc totum laudaverunt Sibilla uxor dicti Gaufridi et filii eius Balduinus et Manasses et omnes eius alii filii et filie et Reinerus frater dicti Gaufridi. Quod ut ratum permaneat ad petitionem dicti militis presens scriptum sigillo meo sigillavi. Actum anno Domini Mo CCo XXXo IIIo.